Sementmenger ruk konstruksiewerker se been afParamedici het die man op die toneel gestabiliseer, voor hy na ‘n hospitaal gevlieg is. (Foto: Netcare 911) ŉ Konstruksiewerker is Vrydagmiddag inderhaas na ŉ hospitaal gevlieg, nadat sy been in ŉ sementmenger by ŉ Pretoriase fabriek in ŉ sementmenger beland en afgeruk is. Shawn Herbst, woordvoerder van Netcare 911, het gesê paramedici is kort ná 13:00 Vrydag na die perseel in Bon Accord, in die noorde van die hoofstad, ontbied. “ŉ Volwasse man, vermoedelik in sy 30’s, se linkerbeen is ernstig beseer toe die sementmenger, wat hy volgens berigte besig was om skoon te maak, glo aangeskakel is.” Die man is op die toneel gestabiliseer en ŉ helikopter is ontbied om hom so gou moontlik by ŉ hospitaal vir verdere behandeling te kry. ŉ Ondersoek word na die voorval gedoen.